Kebabpizza

Kebabpizza er en type pizza med kebabkjøtt og andre ingredienser typiske for kebab. Pizzavarianten ble oppfunnet i Sverige, hvor kebabkjøtt er den mest populære toppingen på pizza, mens en mer tradisjonell pizza vesuvio med skinke er den nest mest populære varianten.

Pizzavarianten skal ha blitt til i 1980-årene, som følge av innvandring fra Midt-Østen og Balkan, men nøyaktig hvem som fant den opp og når er ikke kjent. Etter at den ble funnet opp i Sverige har den spredd seg videre, også til Italia.

Nøyaktig hvilke ingredienser som brukes, utenom det sentrale kebabkjøttet, varierer mellom land. Løk, kebabsaus og fefferoni pepper er vanligvis sentrale. I Norge er mais vanlig å ha med, mens i Danmark og Finland er hvitløk vanlig. Veganske varianter bytter ut kebabkjøttet med seitan eller soyakebab.

Referanser

Eksterne lenker 
 

Pizza
Kebab